**חלקי השן**

**⏴ במבט חדש לכיתה ב**

**היקף יחידת הלימוד:** 2 שיעורים

**עמוד:** 38 - 42

# מטרות

* התלמידים יתארו את חלקי השן: כותרת השן, שורש השן ומוך השן.
* התלמידים יתארו שכותרת השן מכוסה בחומר הנקרא זגוגית השן ויסביר שהוא מגן על השן מפני פגיעה.
* התלמידים יתארו את מבנה מוך השן- בתוך השן יש כלי דם ועצבים. כלי הדם מובילים חמצן ומזון לשיניים.

**הערכות לשיעור**

* מומלץ לקרוא [בקישור הבא](https://mabat.tau.ac.il/%D7%A1%D7%91%D7%99%D7%91%D7%95%D7%AA-%D7%9C%D7%9E%D7%99%D7%93%D7%94/%D7%9B%D7%99%D7%AA%D7%94-%D7%91/%D7%93%D7%91%D7%A8%D7%99-%D7%A8%D7%A7%D7%A2-%D7%9B%D7%99%D7%AA%D7%94-%D7%91/%D7%A8%D7%A7%D7%A2-%D7%9E%D7%93%D7%A2%D7%99-%D7%94%D7%A9%D7%99%D7%A0%D7%99%D7%99%D7%9D-%D7%A9%D7%9C%D7%A0%D7%95/) את הרקע התיאורטי המדעי לנושאים שבפרק הראשון.
שימו לב! הרקע התיאורטי מדעי שמופיע באתר במבט חדש נועד לסייע לביסוס ולהעמקת הידע המדעי והטכנולוגי של המורים בלבד.
* מומלץ לקרוא את **ההבהרות מתודיות** המתייחסות לנושאי הלימוד במדריך למורה, עמודים 71 - 72.
* להכין את רשימת הציוד שבעמודים 38, 42.
* להכין כרטיסים עם המילים שלמדנו **דגם,** **מוך השן, זגוגית השן, כותרת השן, שרש השן**

**מהלך השיעור (ראו בעמודים הבאים).**

# מהלך השיעור: חלקי השן

| **מרכיבי מעגל הלמידה** | **פעילויות** |
| --- | --- |
| פתיחה | שיעור זה עוסקת בחלקי השן: כותרת, שורש ומוך. וכן בציפוי השן (זגוגית השן) ובכלי הדם הנמצאים בתוך השן. הפעילויות המרכזיות בשיעור זה משלבות מיומנויות של תצפית, זיהוי פרטים על מבנה השן בעזרת איורים, השוואה בין דגם למציאות וקריאה של קטע מידע.פותחים בדיון ושואלים:* השיניים שלנו שונות זו מזו בפעולתן, בצורתן, במיקומן בפה, בכמותן אך האם הן גם דומות זו לזו?

התלמידים יעלו השערות על מאפיינים משותפים לשיניים.  |
| התנסות | * מומלץ להיכנס לאתר [**במבט מקוון**](https://mabatmekuvan.ramot.org/ramot-heb), לספר הדיגיטלי לפעילות **חלקי השן,** עמוד 39.

מבצעים את המשימה **אילו חלקים יש לשן?**, עמודים 38 - 41.במשימה זו התלמידים נדרשים לזהות את שלושת חלקי השן: כותרת השן (אשר אפשרלראותה מבחוץ באמצעות תצפית), מוך ושורש השן (אשר אי אפשר לראותם כשמסתכלים לתוך הפה ולכן יש צורך באיור או דגם). מומלץ לבצע את המשימה בקבוצות, כדי שיוכלו לסייע זה לזה, להשוות ממצאים, לדון בהם ולהסיק מסקנות. חשוב לעודד את התלמידים להשתמש במונחים שלמדו ולא להסתפק באמירות כלליות, כלומר: "לסתות" ו"חניכיים" ולא "למעלה", "למטה" וכיוצא באלה. |
| המשגה | מסכמים במליאת הכיתה ובודקים את סעיפי המשימה. לכל השיניים אותם חלקים כותרת השן ושורש השן. כותרת השן מכוסה בחומר קשה שנקרא זגוגית השן והוא מגן עליה מפגיעות. שורש השן קבוע בחניכיים בתוך עצמות הלסת והוא שומר על יציבות השיניים. בתוך השן יש כלי דם ועצבים, זהו מוך השן. אל כלי הדם מובילים חמצן ומזון לשיניים. |
| יישום | מבצעים את המשימה **בונים דגם של שיניים**, עמוד 42.במשימה זו מכינים דגם של שן ומיישמים את שלמדו על חלקי השן. מומלץ לשוחח עם התלמידים על משמעות המושג דגם (בשפת הילדים "כאילו", דוגמה). דגם יכול להיות חיקוי של תופעה, חפץ, איבר או מקום. למשל דגם של בית, דגם של מכונית, או דגם של שן- שהוא בגודל מוקטן מזה שבמציאות. . בהכנת דגם של שיניים יש פוטנציאל להבניית מיומנויות טכנולוגיות של תכנון, ביצוע והערכת הדגם. שלב התכנון כולל הליכים, כגון: בחירת סוג השן, איסוף מידע על חלקיה, הכנת תרשים מוקטן, בחירת חומרים מתאימים (למשל, לזגוגית השן חומר קשה). בשלב הביצוע חשוב לתכנן את ההליכים (מה יהיה השלב הראשון, ומה יהיה השלב האחרון) ולתרגל את המיומנויות המוטוריות הנדרשות (גזירה, חיתוך, הדבקה). בשלב ההערכה חשוב לשלב מיומנויות מֵטָה-קוגניטיביות שיביאו את התלמידים למודעות על אודות תהליכי החשיבהוהעשייה שחוו (למשל, האם הדגם אכן משקף את מבנה השן במציאות? מה הייתם משפרים בדגם? ועוד).מחברים משפטים עם המילים **דגם, מוך השן, זגוגית השן, כותרת השן, שרש השן** |
| סיכום ורפלקציה | כיצד הכנת הדגם סייעה לי בתרגול חלקי השן?באיזה אופן נוכל להשתמש בדגם שהכנו? (פעולות הסברה)דבר אחד שהתחדש לי בשיעור? |